JY LEES NOU FOTO'S: Gatsby-koors tref Cannes
The Great Gatsby is een van die opspraakwekkendste films dié jaar – modes en haarstyle volg reeds dié 1920's-styl. En toe die rolprent die jaarlikse Cannes-filmfees open, het die rooi tapyt nie geweet wat hom tref nie ...
Dansers met 1920's-uitrustings het op die nat rooi tapyt gedans, maar alle oë was op die sterre van die prent, Leonardo DiCaprio en Carey Mulligan. Leo speel die misterieuse miljoenêr, Jay Gatsby, en Carey is sy liefdesbelangstelling, Daisy, in dié verwerking van F. Scott Fitzgerald se 1925-roman.
Die keuse van The Great Gatsby vir die openingsvertoning by dié gesogte fees het 'n paar wenkbroue laat lig, want dis gewoonlik terselfdertyd die betrokke rolprent se wêreld-première. Maar The Great Gatsby het al verlede week in Amerikaanse teaters begin draai.
**SARIE gaan ook Cannes toe - die span van die onlangse Klein Karoo-fliek is daar saam met die span van Suid-Afrika, en hulle gaan vir ons op hoogte hou van als wat daar gebeur.
HIERONDER is die lokprent vir The Great Gatsby. Dit begin môre, 17 Mei, in Suid-Afrikaanse teaters wys.